
Ministru kabineta sēdes protokollēmums

Informatīvais ziņojums "Informatīvais ziņojums “Par darbības programmas  “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” projektu īstenošanu un pieejamā finansējuma mērķtiecīgu izmantošanu”"

· 1. Pieņemt zināšanai informatīvo ziņojumu.
· 2. Vides aizsardzības un reģionālās attīstības ministrijai līdz 2022.gada 15.jūlijam iesniegt Ministru kabinetā Ministru kabineta noteikumu projektu "Grozījumi Ministru kabineta 2015. gada 17. novembra  noteikumos Nr. 653 "Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi".
· 3. Vides aizsardzības un reģionālās attīstības ministrijai līdz 2022.gada 15.jūlijam iesniegt Ministru kabinetā Ministru kabineta rīkojuma projektu "Grozījumi Ministru kabineta 2020.gada 15.jūlija  rīkojumā Nr. 374 "Par darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” un 2.2.1.2. pasākuma "Kultūras mantojuma digitalizācija" projektu iesniegumu atlases 1. un 2. kārtas projektu sarakstu Eiropas Savienības fondu 2014.–2020. gada plānošanas periodam”", nosakot projektu finansējuma apjomu atbilstoši informatīvajā ziņojumā noteiktajam.
· 4. Projektu īstenotājiem, kurus skar informatīvā ziņojuma 4.punktā noteiktais un kuru projektus (tai skaitā attiecīgās papildu darbības) var sekmīgi pilnā apmērā pabeigt līdz 2023. gada beigām, līdz 2022.gada 1.jūlijam iesniegt VARAM izmaiņas projektu detalizētajos aprakstos un pēc to saskaņošanas nozaru ministrijām steidzamības kārtībā virzīt grozījumus Ministru kabineta rīkojumā par iekļaušanu IKT mērķarhitektūrā, precizējot finansējuma apjomu, termiņu un sasniedzamos rādītājus.
· 5. Visiem projektu īstenotājiem nodrošināt  projektu risku pārvaldību un nekavējoties informēt Vides aizsardzības un reģionālās attīstības ministriju par novirzēm no projektu īstenošanas plāna.

